Minimalni standardi ZGODOVINA

3. letnik umetniška gimnazija

1. obvezna širša tema **Slovensko nacionalno oblikovanje**

- oriše glavne faze slovenskega nacionalnega oblikovanja od konca 18. do 1. polovice 19. stoletja,

- predstavi dogajanja v Habsburški monarhiji v revolucionarnem letu 1848 in vlogo Slovencev ter njihov program Zedinjena Slovenija,

- primerja razmere v Habsburški monarhiji v času Bachovega absolutizma in v času ustavne dobe,

- opiše narodnoprebudno dejavnost pri Slovencih do začetka 20. stoletja, pozna prve slovenske politične stranke in njihove usmeritve,

- predstavi nove politične koncepte v Habsburški monarhiji in ideje jugoslovanstva,

- analizira značilnosti gospodarskega razvoja v 19. stoletju na Slovenskem in opiše položaj posameznih družbenih skupin.

2.obvezna širša tema **Razvoj demokracije**

- oriše razvoj demokracije s konceptom treh vej oblasti in poišče primere demokratičnih sistemov med obema vojnama v nekaterih evropskih državah,

- pozna razloge za pojav totalitarnih sistemov in primerja značilnosti posameznih totalitarnih sistemov: fašizem, nacizem, komunizem,

- definira pojem hladna vojna, sklepa o razlogih za hladno vojno in razlogih za njen konec,

- predstavi širitev demokracije v Evropi po padcu berlinskega zidu,

- spozna politične spremembe v drugih delih sveta in pozna težave pri uveljavljanju demokratičnih ureditev.

3. obvezna širša tema **Sodelovanje in konflikti v 20. stoletju**

- poišče vzroke za izbruh 1. svetovne vojne in razlikuje med vzroki in povodom za 1. svetovno vojno,

- kratko oriše potek vojskovanja, glavne fronte v prvi svetovni vojni, razloži pojem »pozicijska vojna« in pozna posledice, ki jih je prinesla velika vojna,

- razloži razloge za začetek 2. svetovne vojne, oriše njen potek s preobrati v Evropi in svetu,

- pojasni načrte nacifašističnih držav na okupiranih območjih in vlogo kolaborantov,

- našteje primere odporniških gibanj v Evropi in v Aziji in njihov pomen v borbi

proti silam osi,

- analizira značilnosti obdobja hladne vojne in našteje posamezna krizna žarišča,

- na izbranih primerih našteje različne oblike političnega, gospodarskega in kulturnega povezovanja v svetu po drugi svetovni vojni s poudarkom na evropski integraciji,

- predstavi razloge za pojav terorizma in primere terorizma v sodobnem svetu.

4. obvezna širša tema **Razvoj slovenskega naroda v 20. stoletju**

- pozna razmere na Slovenskem med 1. svetovno vojno in posledice vojne za slovenski narod,

- opiše nastanek Države SHS ter navede razloge, ki so Slovence usmerili v proces združevanja z južnoslovanskimi narodi,

- navede glavne faze političnega razvoja v kraljevini pred šestojanuarsko diktaturo in po njej,

- predstavi razmere na Slovenskem med 2. svetovno vojno in pojasni potek komunističnega prevzema oblasti in oblikovanje t.i. nove Jugoslavije,

- pojasni usodo slovenske manjšine v Avstriji, Italiji in na Madžarskem po 1. in 2. vojni ter položaj manjšin na Slovenskem,

- oriše potek dogodkov v 80. letih, ki so vodili v osamosvojitev Slovenije, pozna vključevanje Slovenije v mednarodne integracije,

- zna na splošno primerjati glavna obdobja slovenske politične zgodovine 20. stoletja,

- sumarno predstavi gospodarske, socialne in kulturne razmere na Slovenskem v 20. stoletju.